Liderii APEC susțin eliminarea barierelor comerciale: "Vom coopera pentru facilitarea relansării economice".
Ţările din cadrul Organizaţiei pentru Cooperare Economică în zona Asia-Pacific (APEC), inclusiv SUA şi China, au pledat pentru eliminarea barierelor comerciale. Acest lucru s-a întâmplat în cursul unui summit prin videoconferinţă. La summit a participat inclusiv preşedintele american în funcţie, Donald Trump.
"Vom continua cooperarea pentru a folosi toate instrumentele politice în sensul obţinerii unei reacţii complete, eficiente şi susţinute la pandemia de COVID-19, pentru a minimiza impactul asupra nivelului de trai", au anunțat liderii APEC într-o declarație comună, emisă după summitul din Kuala Lumpur."Recunoaştem necesitatea de intensificare a măsurilor de stimulare care să faciliteze relansarea economică şi crearea de locuri de muncă", au adăugat liderii APEC.Liderii APEC au mai precizat că vor coopera pentru facilitarea transferului de produse și servicii esențiale."Vom coopera pentru facilitarea transferului de produse şi servicii esenţiale, precum şi a deplasărilor persoanelor în siguranţă, identificând şi depăşind barierele în domeniul comercial, prin consolidarea rezistenţei reţelelor de aprovizionare. Recunoaştem importanţa comerţului liber, deschis, corect, nondiscriminatoriu, transparent şi predictibil, a unui mediu de investiţii care să stimuleze relansarea economică în această perioadă problematică", precizează liderii APEC, conform declaraţiei comune.